



r* y /i 

‘ -'vtv- a\ 


j-r 


V i «4 




t *v 








u\4 


> * 


I 













MONATA ORGANO DE LA BULGARA ESPERANTISTA SOCIETO 






11 'u5 •/ v< 

'V--/ £ 

— ' );l ■* 


V / » ' . 






4 


, 1 




* v. 


* 




En ha vo: 


4| -V- 




\ 




Oeorgo Aktarĝiev : Ni ĉiuj helpu! 

Nikolaj Rajnov : La suno faris tion, trad. 
5. Simeonov; La juĝo de Oziriso, tr. 

. .. i ' v y 

G. Harŝev; Mamra, tr. G. Sapunĝiev; 

> . „ 4*b 

Maya, tr. G. Harŝev; Ef la „Libro de 
enigmoj“,tr. Mimozo. 

Stefan Venkov: hikolaj Rajnov. 


I T «v, A ; 


* k 


t Sh \ 


i * 





I W |X 


V l/ 




m' & 

' 4* V / 





Jaro VII 























































1 *s/> 'Vv ' v ' - AV S)f .vr • • « ■ i - 

* - . *t ' , , \ V i 1 ' r ll^' 

y. r. ^ _ l ■ '? <•, ,. y t - - i, SSĴ\ .... v ' )V 

/. .JC . yi ' *. s*' l-« ;. r <v ■' .ĥ vt 

» • ~ ‘ A > > ' X 

I. L L - _ • 1 } k* kti. J V • V* Hfc' ' i 


A 


4 


V 


K 




t.: 


+J*i 


b 




; Jk * 


'T*. A _k 




4 S 


Mi- J 


<r. 


Ifl. 


* 



2 *. * 



_ 









. J ‘—■. rV; 


1 


1 




r - 




■ *v 






«, ■' ,i 




- • * 




*- v 




\ i" t V 






BULGflRft ESPERftNTISTA 

STR. CflR BORIS, 69 — SOFIO 





i 








l? 


i * 








Liveras: 

Kurso de esperanto, IV eldono (flda). 

) Praktika gramatiko de internacia lingvo esperanto. . 

Ĉu estas ebia kaj necesa heipa i. 1. (prof. Sismanov) 

bulgarlingva . . . , ... 

„Esperanto u (prof. Ŝiŝmanov) propaganda broŝureto 

S, bulgarlingva.. 

Paroladoj de Zamenhof (apartaj kajeroj 1—V)bulgarl. po 
intemacia Konferenco pbr. komuna komerca lingvo 

Sl. r - * I V ' V • m m, ■% ' ’ . , - ^ 'l 

(Venezia) bulgarlingva . . . . .. 

Esperanto-bulgara vortaro (Har. Baĉvarov * bindita . 

„ n * k . nebindita . 

V j - Jty ' 

Ŝlosilo de esperanto.. . 

t ; * V ' ** J \ r * # ' * ^ ' 

Esperanto-bulgara frazaro. 

\ Rlbumo de Bulgaraj esperantistoj (eld. 1923) . . 

Rememoroj de esperantisto (f\da). 

Bulgara Bntologio (Iv. Krestanov). ....... 

| Ŝercoj kaj incitoj (200 ludkartoj kun demandoj kaj resp.) 60*— 
Apartaj numeroj'de gazeto .Bulgara esperantisto" 

jaro II, III, IV, kaj V . .. % 1‘50 

jaro VI***# .. 

Insignoj, propagandaj kovertoj, poŝtkartoj, portreto de Zamenhof, 








p o r pijo ŝ t e t s p 
landoj 3G°/ 0 . 


i 

oj oni aldonu: en Buigario 15°/ ot en aliaj 




\ 


** i' 




Jf \ 


(■ riL 


___ 




< p 


•*L 


V. 




















































































Jaro Vlf 


Mumero 5 


Januaro, 1926. 

_ t " 




flBONPflGO: 

por Bulgario 
40 levoj, 

por aiilando 

2‘50 sv. fr. 

au egalvaloro 


MONATM ORGANO 
DE Lfl BULGARfl ESPERANTISTfl 

SOCIETO 


fldreso 

de la Redakcio 
kaj administracio ; 
Sofia (BuIgario\ 
strato Car Boris, 69 


Rekomendita de }a Ministerio de Publika lnstruado por la lemej-bibliotekoj 

per cirkulero Ns 1870 de 27. januaro 1922 


Ni ĉiuj helpu! 

Gesamideanoj, 

* m » * f * — 

Mia movado estas 'minacata. La katastrofa deficito de la 
XVl*a Clniversala Esperanto-Kongreso en Vieno devas esti pagata 
de la tuta esperantistaro. La LKK, dekdu maljunuloj kaj junuioj, 
entuziasmaj esperantistoj, idealistoj, pioniroj de nia sankta afero, 
sed ĉiuj malriĉaj homoj, pensionuloj, oficistoj kaj soiritaj laboristoj 
ne povas kaj ne devas esti lasataj en dangero ke ilia ekzistedo 
estu detruita. Iti klopodis aranĝi por la esperantistaro grandiozan 
feston en la ĉefurbo de Mustrio kaj helpis antauenpuŝi nian aferon 
kreskigante ĝin en la okuloj de la mondo, ĉar la morala sukceso 
de la Viena kongreso estis grandega. La membrojn de !a LKK 
en Vieno minacas procesoj. Malindulgemaj kreditoroj kun kon- 
traktoj en la mano, kiujn subskribis en la nomo de ia esperan- 
tistaro la nelacigebla ĝenerala sekretario de la Viena LKK, jam 
staras antaŭ la pordo de la juĝejo, kie ili kompromitigos nian 
sanktan idealon por gajni sian monon kune kun prccentoj kaj. 
advokataj kaj juĵejaj kostoj. Tiun monon devos pagi la subskri- 
binto de la kontraktoj. Ĉu ni povas indiferente konsenti, ke la 
samideanoj en Vieno, kiuj aranĝis belegan esperantistaran feston, 
nun pagu nian ĝojon, njan plezuron, nian fierecon pri la sukceso 
de nia afero per sia propra mono ? 

Me, ni ne povas permesi tiun neaŭditan skandalon. Per 
mondonacoj ĉiuj bulgaraj esperantistoj helpos laŭforte faciligi la 
sorton de niaj vienaj samideanoj. Ciuj sekcioj de la bulgara 
esperantista societo kolektu monon, kiamaniere ili plej bone povos, 
kaj sendu la kolektitajn sumojn laŭeble plej frue al la sekretario- 
kasisto de la B. E. S. La C. K. zorgos pri la plej baldaŭa forsendo 
de la mondonacoj! al sinjoro Sos en Vieno. 

Mi heipu! Kaj ni helpu senprokraste. „Duoble donas, kiu 
tuj donas!" 

Georgo Aktarĝiev, 

Prezidanto de la Bulgara Esperanlista. 

Societo. 

M i k o 1 a j Ri a i n o v ■. 

* JP» 

La Suno faris tion 

* ‘ A ■ fc (kjf M~ ** ” 

Ni estis en du malproksimaj mondoj kaj Sa sorto kunigis 
nin ĉe la montobazo de Lebanon’. 

La vento faldis ŝiajn orbuklojn, kaj la ruĝa suno rebrilis en 
la lazuro de ŝiaj okuloj. En la blua senfundo de ŝiaj pupiloj 
dormis voĉo de mortaj legendoj, 

Ŝi marŝis kun mi, rememorinte la malproksiman urbon, 
kie ŝi ĵus estis alveninta, kaj en mia memoro delonge estis 
malaperinta la memoraĵo pri la patrolando. 

Kaj ŝi rakontis pri la grandaj blankŝtonaj preĝejoj de sia 
urbo, pri Ia ,.ora... arbaro de kolonoj, kupoloj, krucoj, — pri la 
gajoplena festo de multkoloraj fenestroj, pri la serena siiento de 
flamiĝintaj kandeloj kaj pri la milda flustro de blankaj junulinoj 
portantaj nigrajn monaĥinajn vestojn. 

Kaj en mi vekiĝis dormantaj memoraĵoj: mi vidis la mal- 
novan vilaĝan muelejon kun verdiĝintaj malsekaj ŝtonoj, — la 
bukloharan hundon kun ĉifonsimila vosto, — maljunan kurbigi- 
tan virinon kiu min gvidas ien per mano, — la polvoplenan vojon 
preter la vilaĝo, — la ombron de grandaj branĉoriĉaj nuksarboj, 
— la gajan ludadon sur la herbejoj, kie odoras je kamomiloj, 
sovaĝaj rozarbetoj kaj viburnoj. 

Surdigita parolo atingis min elmalproksime: parolo de homoj, 
jam mortintoj, kaj kies vizaĝojn mi ne povis rememori ,. . 

Ekrigardinte la vizaĝon de la junulino, en ia ĉagrenaj trajtoj 
de ŝia buŝo, mi audis la kanton, kiun at mi kantis antaŭ jaroj 
mia mortinta patrino. 

Kaj ŝi parolis pri la glaciaj fabeloj de sia malproksima lando, 
pri pezaj neĝ-vualoj, pri blanka mansardo, kie gaja vira voĉo 
kantas malnovan romancon kaj flavkolora samovaro bolas, — 
kunkantas rapideme al la kanto . ., 

Ŝi estas kunvivinta kun tiu juna homo, sed nun H estas for. 

Ŝi ne scias kie li estas. 

Eble li mortis . . . 

-- —] 

Kaj super ni leviĝas altaj ŝtonegaj nestoj, kie estas disse- 
nriitaj mirindaj^ domoj, enmasonitaj en la ŝtonon. 

Tie loĝas homoj, memvole forlasintaj la mondon kaj ĝian 
ĝojon, — fermintaj rigar^on en sia animo, — mortigintaj me- 
moron pri Ciu pasintaĵo. Super ruiniĝintaj muroj vidiĝas iiiaj 
blankaj turbanoj ; sur la verda; arbobukedoj sur ia deklivo aperas 
blankaj vestoj de ermitoj — druidoj. 

La vojeto estas kruta — kaj la fremda junulino apogas sin 
je mia osta manplato pro timo de falo. 

Sub ni rondaj plataĵoj malfaldas verdan silko.n —* kaj homoj 
kun turbanoj marŝigas ŝarĝitajn azenojn sur la vojeto. 

La junulino marŝas antaŭ mi. 

La matdika vesto konturigas belforme ŝian korpon. Larĝa 
•capelo ĵetas violan ombron ŝur ŝian vizaĝon/ : 

Ŝi turniĝas, ' norr 

Sur ŝia buŝo faldiĝas malkuraĝa ridelo. 


■ * < • 

i u ( 


Ŝi spiras rapide. 

En ŝia rigardo brilas aŭdaca proksimeco, ŝiaj naztruoj iarĝe 

maifermiĝas, ŝia brusto leviĝas supren — supren.-Mevole 

ŝia kapo ĵetkliniĝas malantaŭen — kaj ŝia buŝo konvulsias por 
-ensorbi la dolĉon de fremdaj lipoj. 

Ŝiaj okuloj flustras vortojn, kiujn 1a buŝo rifuzas eldtri . . . 


La nuboj fandiĝas, ktel delikataj revoj en la bluaĵo. 

Sukplena pasio brulas en la rigardoj — kaj la koro batas 
malegale, rapide. La luma akvofaio de*!a momentoj forportas la 
animon en kapturnigajn valojti, kie la paŝo apogas sin nur sur 
; la aero ... 


La Suno faris tion! 


Vinberaroj da brilo pezas super ni. 

Kaj la junulino rememoras la velurajn fabelojn de la infaneco. 

Kaj ŝi diras : 

— Jen —: Furiozulo flugas super arbaroj, platajoj kaj 
ŝtonegoj! Li logas la fruajn ĝermojn al la Suno —- kaj la flcroj 
«Ikreskas por disbati per verda ŝildo Ia malsekan teron. Kaj la 
tero estas malsana, ŝi fandiĝas pro pasio, ĉar baldaŭ ŝi sentos 
sin patrino: homo traplugis ŝian korpon, mano ĵetis orajn semojn 
— kaj baldaŭ flugrapide ŝprucos verda vintraĵo. La gaja pasio 
de la printempc briias kaj delogas, la gaja forto de la 
Suno boligas la sangon: la Suno premas la teron en fajra 
ĉirkaŭpreno . . . 

r?;■ 1 — Kaj ni, la homoj ? — Mi demandis. 

Ŝi silentas kaj p o ĝeno ne levas okulojn por rigardi mln. 
Ŝi ne komprenas min, 

Ŝi komprenas — sin mem . . . '■ 

— Ni -- rekomencas mi — ĉu ni komprenas la Sekreton 
de tio, kio okazas ? Ni marŝas — kaj ni rememoras vortojn, 
kjujn ni legis ie . . . 

Ŝi rigardas min per ĉagrena rigardo. 

Ŝi ne komprenas min. 


La vojeto volviĝas preter sovaĝaj ŝtonegoj — kaj perdiĝas ien. 
La homoj kun ia turbanoj estas malproksime. 

Ni estas solaj. 

La junulino timas: proksime de ŝi neniu estas. Nurimi estas 

■nekonata homo ■. • ■ * • •■....... 

* 

Mi sidas sur la ŝtonoj ka| rigardas. flntaŭ la okuloj deklivas 
en abismaj valoj akraj pintoj, -kaj arĝentkoloraj riveretoj disba- 
tiĝas de ŝtonmonteto al alia. 

Ŝi staras apud mi kai ankaŭ rigardas — ŝi rememoras la 
poemojn skribitajn iam de la kantistoj de ŝia naskolando. 

* * « * * # * i #. * * 

,Ŝi amis Lin. 

„Kaj Ŝi arĝentan ponardon enigis en Lian koron. 

„Dum la sonorado de meznoktaj kloŝoj Si enigis tranĉile- 
gon en Lian koron. 

w Ĉar Ŝi amis Lin*. 

Mi ne komprenas ŝian kanton. 

Kiarn Ia okuloj malklariĝas, kantoj ne estas. 

En mia animo estas pace — kaj la sonoj faias kiel tranĉiloj,. 
sub kiuj ŝprucas sango —* kaj doloras . . . 

' r - « ■ r* T «T ^ r i m a ^ = -*" 1 “ ta — 

Super ni brulis serenaj malproksimoj, la suno rompis lon- 
gajn radiojn kaj ĉirkaŭ ni estis silente kaj blanke. 

Kaj ŝi kcmprenis, rigardis min^kaj ĉesigis sian kantadon.- 

Poste ŝi proksimiĝis kaj sidiĝis ĉe min. 

Kaj ŝi rigardis min kiei petolema infano, kiu bedaŭras, 
ĉagreninte pli aĵan fraton, 

En ŝiaj okulo brilis muta konfeso. 

Ŝiaj brakoj ĉirkaŭprenis mian kapon kiel arĝenta rikoltilo. 

Kaj la vivo bruis post ni — malproksima kaj forgesita . . . 

Super mi brilis Suno. 

En mia animo sonoris ŝia rompita kanto. 

Kaj ĉirkaŭ mi lumis ringo de biankaj brakoj. 

Mi rigardis ŝin. 

En ŝiaj okuloj vibris la lazuro de malvarma ĉielo, ŝiaj vangoj 
brulis proksime de mia buŝo, kaj en ŝia ĉirkaŭpreno ŝprucis 
sango,£memoro kaj pasio. 

En ŝian animon ralis rozoj: — sangkoloraj, ruĝaj, dornplenaj... 

En mia koro fandiĝis granda glacia montego — kaj tra miaj. 
vejnoj glitis fulmo.-- 

... Mi pace fleksis la manon — kaj ŝian korpon mi alpremis 
al mi. Mia buŝo serĉis la ŝian, kaj okuloj miaj trinkis la bluon 
de ŝia rigardo ... 

La Suno faris tion. 

Pleven. Trad. Sjmeon M. Simeonov 

Kara samcelano! En la nuna momento vi plej trafe helpus 
nian movadon, se vi abonus al „Bulgara csperantisto". De vi ne 
estas petata almozo: la revuo ja donas al vi 12 kajerojn da valora 
esperanta legaĵo. 

HS: R a ] n o v 

La juĝo de Oziriso 

La reĝino Maat-Ka-Re morHs. lun nokton ŝia animo trans- 
pasis la ondojn de la Ciela Mi!o kaj ekstaris meze de bela ĝar- 
deno antaŭ la fajra trono de Oziriso. La ĉiela juĝisto rigardis ŝin 
kaj diris; „Vi ne ŝajnas esti kandelingo taŭga por la oleo de mia 
favoro“. La reĝino Maat-Ka-Re tremis kaj diris al la juĵisto: 
..Sunokula potenculo, faraono de la justeco, mi pekis multon, sed 
vi ne donacis al mi infanon Se vi donus al mi idon, eble ĝi 
sunigus mian malJumon kaj ŝanĝus miajn malbonojn en florojn 
de virto*. Fiam Oziriso ridis la virinajn vortojn, sed pripensinte 
iom, li diris al la ĉiela boatisto: „Konduku Ja reĝinon transen. 
Sia peto plenumiĝu, ĉar ŝi deziris ĝin tutkore". 

Kaj la reĝino Maat-Ka-Re ektremis kaj veki iis: ,Kian timigan 
sonĝon mi vidisP, ŝi diris mallaŭte kaj frotis siajn palpebrojn kaj 
stariĝis. „Kion signifas tiu sonĝo? Kaj kial mi petis la faraonon 
de la justeco doni al mi infanon?" Tiel la reĝino Maat-Ka-Re 
diris al si kaj venigis la antaŭdiriston, kiu devuaiigis kaj rakontis 
*a! ŝi ĉion. 

La maljunulo diris: „Mi komprenis vian sonĝon. liusonjo 
estas tuta veraĵo. Vi estis morta ĝis hodiaŭ kaj depost nun vi 
•devas vivi en la animo de via fiio. Ĉiu viro portas ion virinecan 
interne en si: vere estas. Pli da vibro kaj miro, pli da pacema 
kareso kaj honto bezonas la vira animo. Le timiga tremo mal- 
fortigas la virinon, sed la viro estas kuraĝa ankaŭ sen tiu tremo. 
.La mirindaĵo plantas superstiĉon en )a virinon, sed la viro estas 
kruela sen kredo en kia ajn mirindaĵo. La kareso maLastigas la 
virinon, ĉar ŝia animo kutimas kaj ne povas vivi sen karesoj, sed 
la viro bestiĝas aŭ estiĝas murdisto sen la karesemo. La honto 
estas kara ornamo por la virino, sed en la vira animo ĝi povas 
vegeti neniam. Kiel vi vivus en la animo de via fifo, reĝino, se vi 
ne povas planti tie la ĝermon de la supera honto?“ 

Fiam la reĝino Maat-Ka-Re diris mallaŭte: „Jes. Mi estis 
morta ĝis nun, ĉar mi ne vivis en la animo de mia infano. Sed 
kiamaniere mi plantus, vere, en la animon de mia filo la grajnon 
de la honto, se Ciu viro estas senhonta? Kaj Cu ekzistas virto 
senhonta ? Ĉu ne ĉiu virto estas ja honta!" 

Kaj la maljuna aniaŭdiristo prenis la randojn de sia mantelo 
kaj ekforiris, sed je la sojlo ii turniĝis al la reĝino Maat-Ka-Re 
kaj flustre diris al ŝi: n KieI vi instruus al ii la honton? Eble, 
parolonte neniam pri honto ..." 

Kaj en !a mistera murmuro de la antaŭdiristo la reĝino 
Maat-Ka-Re aŭdis la dian ridon de C zinso, kiu sendis ŝin sur la 

teron. Trad. G. Ĥarŝev 


Piej agrabla donaco por via amiko estas abono al „Bulg. Esp.“. 










































Mamra 

„Menion vi estas aŭdinta pri Mamra: pri Mamra mi rakcn- 
tos al vi: 

„Ho, Mamra : tinta sonĝo de arĝenta kunstelaro! Ho, Marma^ 
kruta vojo tra glacio kaj neĝo! 

„Saheb: se vi estas ĝuste komrenintafla sekreton de 1’animo 
— vi konas Mamra’n! 

„Ho, Mamra: tombo de fabeloj, faroj kaj popoloj! 

Pri Mamra vi nenion aŭdis: mi rakontos al vi pri Mamra. 

«Mamra estas Spirito — kaj Mamra estas Virino. Mamra 
estas varmega sonĝo kaj magia ĵuro. 

„Mamra nomas la beduenoj de Lebanon la grandan Dezerton, 
kie la enamiĝintoj mortas timigite de vitrovizioj . . . 

„Mamra estas tombo — kaj Mamra estas surtomba ploro*L 

Tiel parolis la maljuna kamelisto, en kies tendo mi loĝis. 

„Terurplena estas Mamra, Saĥeb!“ 

■— Eh, kiu estas Mamra? 

„Mamra forbalaas ĉion sur sia vojo. Por Mamra mi junaĝe 
perdis tricent kameiojn. Mamra ilin prenis“. 

„Cu Mamra estas la simuno?“ 

„f1e estas, Saheb! La simuno ne estas Mamra. Mamra 
estas pli terura ol la simuno". 

m m jpkhB f i* - « * 

tm 

Kaj lia fiiino, ia belulino Ĥanuke, haltis, aŭdinte tiujn ĉi 
vortojn, —- dernetis la kruĉon desur sia ŝultro — ka| ŝia nigra 
hararo falis simile al nigra nubo sur ŝiajn ŝultrojn. 

„Dum mia juno Mamra sorbis mian sangon: kiel lunatikuio 
mi vagis, kaj trankvilan lokon mi ne trovis. 

— Cu eble Mamra ne estas la fajro-malsano ? 

„Me estas, Saĥeb! La fajra malsano ne estas Mamra. 

Ĝi estas pli timiga ol kiu ajn malsano“. 


Kaj Ĥanuke min rigardis: en ŝiaj okuloj briiis la ora laco 
de PArabia suno kaj siblis la fulmo de venĝanta beduena ponardo. 

Kaj mi, la kompatinda blanka homo, staris frostigite de 
rigardo, kaj aliloken rigardi mi ne kapablis . . . 

„Mamra puŝas la homon al malhcnoro, kaj igas lin al mal- 
bonfaroj. Mamra metas en la manon de la viro glavon, kaj en 
la vejnojn de 1’virino fajrigas tempeston. 

„Mamra gvidas la homon al hontigaj vojetoj —- kaj li mal- 
estimas sin, sed li estas nekapabla sin Timigi . . . kaj estas mal- 
frue por reveno. 

— Mi komprenas: Mamra estas frenezo! 

„Ne estas frenezo, Saĥeb: pli terura estas Mamra. Ĝi ku- 
nigas ĉiujn frenezojn. Ĝi estas danĝera kiel vagulo — gnomo: 
elnevideble ĝi atakas! ... 

Kaj Hanuke staris. 

La rabia lumo de ŝiaj okuloj mallumigis la brilon de ŝia 
perla kolornamaĵo. 

Mi staris kiel fera skulptaĵo — kaj rigardis ... 

„Mamra estas . . 

Kaj en min rampis la timo de sanga enamiĵo — kaj m. 
komprenis momente la danĝerajn vojojn de varmega pasio . . i 
„Mamra .. 

Kaj la maljunulo rakontis, sed mi nenion plu audis.. . 

Mi rigardis Hanuke en la okuloj — kaj tie mi vidis mian 
pereon, kaj tuje mi ekkonis — kiu estas Mamra.- 

Trad. Georgi Sapunĝiev 


M a y a 

En la malgajaj tagoj, kiam la granda Budha, Tathagata 1 2 * ) en 
figuro de homo, kiu enkorpiĝis por savi la mondon el la iluzio, 
sidis sub la arbo Bodhi-) kaj meditis pri la vojoj de Kama, 8 ) la 
kvar grandaj veroj 4 ) kaj la okobla 5 6 7 ) savo-vojo, mildaj sonoj de 
vina 0 ) alvenis al liaj oreloj. 

Kvazaŭ en !a trankvila vespero malpeza venteto kurbigis 
siajn fingrojn sur nevideblaj kordoj kaj disĵetis kuprajn sonojn 
— kiel perlo-grajnoj, kiuj falas sur oran ŝildon. La kanto vibris 
en tiel mildaj nuancoj, ke la najtingaloj, kiuj estis Cirkaŭe, eksi- 
lentis kaj aŭskultis, la rivereto Cesigis sian cimbalan plaŭdon kaj 
la flustrado de la folioj mallaŭtiĝis: la ĉielo kaj la tero aŭskultis 
la kanton de la nevldeblaj fingroj. 

Kaj tiu, kiu estis ekirinta tra la vojo de 1’medito al la pa- 
laco de la silento, kiun la antikvuloj nomas ^NirvanaV) haitigis 
siajn paŝojn kaj ĉirkaŭrigardis konfuzite. Farinte bone ĉiujn siajn 
ekzamenojn, li opiniis, ke tiu kanto estas la voĉo de liaj antaŭ- 
irantoj sur la vojo de la abnegacio kaj ke ĝi alvenis al li, por ke 
ĝi donu al li fortojn fari la lastajn paŝojn sur la kruta vojeto. 

Tial la granda Tathagata el la gento de la Sakias aŭskultis 
por aŭdi kion flustras !a ĉiela kanto, por ke lia spirito trovu en 
ĝi edifon, 

Kaj a! liaj oreloj alvenis ia jenaj vortoj: 

— Majstro de Dharma 8 ) kaj predikanio de Hirvana. La reĝo 
Sudhodana, via patro kaj flegato, jam sepdekjarulo, atendas la 

Kiu iras post siaj antaiiuioj. 

2 ) Saĝeco de Dio. 

s j Natura leĝo, laii kiu la kaŭzoj kaj la sekvoj estas forte ligitaj. Tre 
ofte !a efiko de ia kaŭzoj estas efektivigata i en kelkaj vivoj. 

*) Iti estas: sufero, eiirebieco, vojo de iiberiĝo kaj Mberiĝo. 

') Sankta nombro de la Budhismo. 

6 ) Orienta muzikilo. 

7 ) Stato de neestado, superestado. 

*) Leĝo pri la devo; faŭ ĝi ni devas fari nur tion, kio estas por ni 

devo 

morton: liaj haroj blankiĝis pro maiĝojo al vi, li elploris siajn 
larmojn post tiu, kiu ekiris pcr savi sian animon en solecaj 
ermitejoj, ĉiumatene li eliras per tremantaj piedoj por atendi sian 
filon kiu forlasis reĝan tronon kaj popolon por serĉi azilon de 
sia animo. Tiu reĝo jam estas en la fino de sia vivo kaj la fajro- 
ŝtuparo atendas por akcepti liajn ostojn: kion faros la malĝoja 
popolo sen reĝo kaj gvidanto? Rekonsciiĝu, princo Sidharta, 
revenu ĝustatempe en Kapilavastu, ĉar la animo de centmila 
popolo valoras antaŭ Brahma pli ol via malgranda animo! Kies 
flustro tentis vian piedon forpuŝi ĝin en !a vojetojn de maihonora 
ugo for de devo kaj respekto al popolo kaj patro ? 

Aŭdinte tiujn vortojn, Gautama Budha diris en sia animo: 

B Tiu voĉo, kiu ordonas — mi ne scias el kie — eble estas 
prava. Sed ĝi diras ajojn fremdajn al mia animo. Cu reĝo Sud- 
hodana ? Ne, mi ne konas tiun homon. Cu reĝa trono? Ne, tio 
estas nekonata al mi. Kion volas diri la kanto?“ 

Kaj li pripensis; Ciuj tagoj de lia vivado viciĝis en returna 
vico antaŭ la rigardo de lia animo, kaj atinginte Ja tagcn de sia 
naskiĝo, li rememoris ĉiujn siajn pasintajn enkorpiĝojn 9 ) sur la 
tero. 

Kaj tiam li diris al si: 

„Estas vero en tiuj vortoj. Jes . . . iam mi eble estis princo 
kaj heredonto de reĝo Sudhodana . .. Tiu homo eble estas an- 
koraŭ vivanta, sed prlnco Sidharta mortis. Pereis la juna here- 
donto de la trono en Kapilavastu: mi vidis per miaj okuloj, kiel 
li eligis sian lastan spiron ankoraŭ antaŭ ol li atingis la arbon 
Bodhi. Tiu kanto ne parolas pri mi: mi ne scias, kiun ĝi trafas". 

La voĉo de la ĉiela kanto mallaŭtiĝis, sed ĉe tiuj-ĉi vortoj 
ĝi denove lautiĝis kaj klare ekparolis: 

— Heroldo de la okobla vojo kaj venkanto de la sufero! 
La nekonatulo parolas pri vi kaj vin alvokas al returna vojo. En 
Kapilavastu vi tasis vian edzinon Vasodara kaj vian filon Rahula, 
sopirantaj por edzo kaj patro. Kiel fuganto vi forlasis vian faj- 
rujon por serCi glaciajn vojetojn kaj suprojn, sur kiuj siblas mal- 
varma vento. Cu vi trovis ion pli ol kion vi perdis? Vi esploris 
!a vojetojn de Karma: ĉu vi scias, kio atendas viron, kiu forlasis 
siajn edzinon kaj infanon por serĉi savon por si mem ? La be- 
daŭrinda Yasodhara delonge jam surportas vidvinajn vestojn, kaj 
la malgranda Rahula ploras pro la morto de sia patro: kies mano 
forviŝos tiujn larmojn ? Revenu en vian hejmon, dum estas 
ankoiaŭ frue. ĉar alia homo devas enterigi la mortintajn pro 
malĝojo al vi!“ 

Fiuj ĉi vortoj pikis la koron de Tathagata kaj li estis preta 
verŝi larmojn de pento. Duone turninte sian kapon ma!antaŭen, 
li intencis ekiri la vojon al Kapilavastu, kiam ies milda mano 
haltigis lin kaj ti rekonsciiĝis. 

Poste li pripensis profunde kaj diris malgaje: 

T Laŭ ia budhismo, evoluante, la homo akiras perfektecon ne nur 
dum unu vivo, sed en multaj vivoj sur la tero. 

i »Jes, iam princo Sidharta estis edziniĝinta. Li lasis edzinon 
kaj infanon por iri en la dezerton. Sed kiu estas princo Sidharta? 
Mi ne konas tiun homon: Si estis juna kaj amis unu edzinon kaj 
unu infanon, kaj nun sub la arbo Bodhi sidas biankharula mal- 
junulo, kiu amas per egala amo dujn homojn kaj dujn kreitaĵojn 
de Dio. Cu pri mi parolas tiu voĉo ? Mi scias: iam Tathagata 
. estis tigro kaj Yasodhara — tigrino. poste ti estis subakviĝisto, 
kiu vivas per kaptado de perloi, kaj ŝi — lia edzino; fine li estis 
princo Sidharta, kaj ŝi —* Yasodhara, princino de Kapilavastu kaj 
edzino de la juna heredonto de la reĝa trono. Sed jen Sidharta 
p artĝis Tathagata kaj super li tremas la Stelo de !a Dia Sendito, 
kaj Ycsodhara sidas en la palaco kaj atendas la malaperintan 
princon. Ĉu ŝi atendas Tathagaia-n? Ne. Tathacata surportas 
flavan mantelon, lia kapo estas razita, liaj ŝultroj estas nudaj, li 
surportas iigno-sandalojn kaj telereton de almozulo; kaj princo 
Sidharta estis vestita en oro kaj ornamita per diamantoj; ŝi eĉ 
ne rekonus tiun ermiton sen nomo, kiun am konas neniu. Tiu 
voĉo ne parolas pri mi I 

Kaj per firmaj paŝoj Gautarna revenis sub la arbon Bodhi. 

Tiam la voĉo mallaŭtiĝis kiel mallaŭtipas venteto, forfluginta 
prcfunde en !a arbaron; kaj la sankta ermito sentis denove la 
mildan manon sur sia ŝultro — kaj en Jia animo ekparolis alia 
voĉo: li mem ne sciis, ĉu ĝi estas la voĉo de lia propra spirito 
aŭ la voĉo de Brahma. 

Kaj jene ekparoiis tiu kaŝita voĉo: 

— Ho, Tathagata, portanto de ia Saĝeco, kandeiingo de la 
Savo, sendito de la ftmo! Maya l0 ) paroiis tion. Cu vi ne sdas, 
kiu estas Maya ? 

Kaj Gautama Budha rediris: 

— Dio! Cu mi ne konas Maya-n ? Ŝi ja estas mia patrino. 

Sed la voCo diris: 

— Antaŭ kelke da tempo Maya estis vere via patrino; Maya 
estis patrino de la tigro, perlo-kaptisto kaj princo Sidharta, sed 
Maya ne estas patrino de Tathagata; lia patrino estas hirvana, 

La voĉo de Dio maliaŭtiĝls, kie! mallaŭtiĵis ankaŭ antaŭ tio 
1a voĉo de la Granda Iluzio. 

Tiam Budha, lumigita el supre, travidis elfunde la iluzion, 
kaptintan la mondon — kaj diris mallaŭte al si kaj ai la tuta 
universo, katenita en lia animo: 

„Maya — ia Granda Iluzio — naskis, mamnutris kaj mor- 
tig s nin ĝis hieraŭ. Ho, mia mondo, mia tero, kiu atendas min 
— vian sunon — leviĝi, por ke vi nasku herbojn, palmojn kaj 
arbojn, por ke vi nasku bestojn kaj sovaĝo-bestojn, por ke vi 
kreu korpojn de homoj, kiujn mia animo vivigos kai enloios: 
ho, mia tutmondo, tra nia Granda Yuga l i ne estos plu Maya! 
Kiu min naskis, tiu naskis min por lasta fojo: apenaŭ nun ne 

,0 ) Sanskrita vorto, kiu signifas iluzion ; ia patrino de princo Sidharta 
ankaii nomiĝis Maya. • ' 

1 ‘) Granda periodo de tempo; ĝi estas skribata per 17 ciferoj. 

ludos la vina de Maya kaj ia oraj skvamoj de la Tutmonda Ser- 
pento fandiĝos, ĉar fandiĝos ĉiu iluzio kaj malaperos ĉiu sufero, 
naskita de ia iluzio. Kial ĝis nun suferis la homo ? Kial li trompis 
sin? Li flugis-post la ĝojon, kaj la ĝojo estas mallonga: post 
ĝi venas ionga malĝojo; li trinkis pasion kaj la pasio estas vino: 
post ĝi la soifo kreskas, sed ĝi ne estas satigata; li nutris sian 
animon per gtoro, sed la gloro estas falsa nutrajo kaj la homo 
eterne malsatos, se li nutrus sin per ĝi. Maya eksidis en lia animo 
kaj ŝi parolis al tiu animo la jenon : „Vi estas la valoraĵo de ĉiu 
estado". Li amasigis personan virton, personan konon, personajn 
diferencojn kaj signojn, per kiuj li povus brili antaŭ la aliaj. Kaj Maya 
subigis lin. Kaj vi, miaj homoj kaj mia gento, ne nutros vin per 
iluzioj: vi scios, ke la pluvo, kiu nun pluvas kaj falas je apartaj 
gutoj sur la teron, en la ĉielo estas la tuta nebulo, kaj falinte, 
ĝi fariĝos tuta torento; nur en la transiro de la tero al la ĉieto 
estas gutoj, sed supre kaj matsupre estas tuteco; ituzio estas ĉiu 
penso pri la aparteco. Mt kaj vi kaj Brahma kajUa mondo - 
estas unu. La sinofero estas nia vojo; nia venko estas !a tago, 
kiam malaperos ĉiu aparteco. Jen: en mia animo ploras Yasod- 
hara ne kiel princino, forlasita de sia edzo, sed kiet suferanta 
virino, kiu ne scias, ke la ploro mem kaj la malĝojo mem kaj 
la sufero mem — estas iluzio. Kaj Tathagata ploras kun ŝi — 
ĝis la tago, kiam Yasodhara komprenos, ke la savo estas en la 
venko de ta aparteco, de la ituzio, de la sufero. La pluvo Cesos 
baldaŭ, miaj homoj, kaj tiam ĉiu vidos, ke la gutoj fariĝis torento 1 *. 

Kaj kiam li diris tion, la pluvo vere ĉesis. Trans la granda 
arbaro, plenigita je ermitoj, sin volbis sepkolora ĉielarko — kiet 
kara ventumilo, per kiu Maya trompas la homajn okulojn. Sed 
por la rigardo de Tathagata la ĉielarko estas ponto, kiu kondukas 
ja animoj # n de Samsara 1 -) al Mirvana kaj promeso de Brahma, 
ke la gutoj — animoj fariĝos Maro. 

Kaj stariĝinte kun heliĝanta vizaĝo, li diris al si: 

„La radio vidas sep kolorojn en tiu majesta ventumilo : 
flava, ruĝa, viola, profund-viola, blua, verda kaj oranĝa, kaj tiuj 
sep radioj estas unu: la blanka radio, nevidebla por la rigardo, 
kaptita de Maya, Jen venas tago, kiam ĉiuj kotoroj kunfandiĝos 
kaj ĉiuj koloroj malaperos. Ĉar la Eterna Suno leviĝas — kaj ĝia 
lumo estas blanka". Trad. Geo Harŝev 

'*) La iluzio, en kiu nun ni vivas ; eca signifa al Maya, 

La !8-a (Jniversala kongreso deEsperanto kaj 
Internacia Somera Universitato okazos en Edinburgo—31. Julio 
ĝis 7. flŭgusto 1926. 

Aliĝilojn oni petu. Kotizo: por ĉiu kongresano — 
20 ŝilingoj = 20 Germ. ormarkoj ±= 25 Svis. fr. = 5 Cison. dol. 

Por la Somera Universitato jam estas aranĝita j fakul- 
tatoj pri Folkloro, Lingvistiko, Medicino k. a. sciencoj. 

fldreso: Sekretarioj, 18-a kongreso de Esperanto, Ed in- 
b u r g o, Skotlando. 

M, R a j n o v 

El la „Libro de enigmoj“ 

, ■ * * 4 r * 

3* * n**' ■ ** -H ^ ^ ^ **■ *" • Ŝ' m •*, ' * ♦ 4 a lV 

Knabino el Megido estis kantanta: 

Miaj brakoj estas kiel branCetoj de oranĵa arbo. Mia brusto- 
estas super diafanaj akvoprenoj fajro. La viroj timas pro mia 

beieco. . . : 

Ekdemandis ŝvn la vento: 

Knabino ei Megido, Cu viaj manoj semas morton ? Cu via 
ĉirkaŭpreno pottas bruladon? Cu mortas antaŭ vi la viroj pro 
timo ? 


La knabino el Megido ne aŭdis 

Ŝi daŭrigis sian kanton : 

Miaj manoj estas timemaj kiel birdoj antaŭvespere en for- 
rikoltitaj gren-kampoj. Mia brusto estas glacia spegulo tumita 
ĉielen. Mi timas la rigardon de ĉiu viro. 

La vento modulis super ŝi, en miro delasis flugilojn kaj 
poste ekspiregis pro rido kaj ekf ugis foren, forportinte la finon 
de la kanto kaj frapis la knabmon per aro da oraj fohoj. 

■X* 


■ ■ ■■ r 

Mm 

INigra floro falis en mian animon, nigra n.algajo rosumis 
mian frunton. EKsvingu per mirtaj branĉetoj super mi, filinoj de 
\ r an, por ke vi dispeiu mian malgajon per beiodoroj kaj kantoj t 

En la kanton de nigra fluto enverŝis mi animon mian —- 
kaj malpkna estas mia koro. Super min faias nigraj floroj, nigraj 
ĉagrenoj ornamas mian frunton. Gajigu min, filinoj de Van ! 

Timemaj kaj palaj estas miaj lumiloj, ĉar li forportis ilian 
iumon en sian rigardon. Li foriris kaj kovris min per nokto. Li 
maiaperis kaj enfaidis min en malgajon. 

Priploru min filinoj, priploru min, filinoj de Van! 


A ■ BJ 

■** 

B * ® 




Tiuj ai kiuj vi iras ne diros al vi ia vortojn, kiujn vi aŭdis de 
mi. Ili ne scias mian lingvon: ili ne konas la lingvon de la amc. 

Ili plenigos per sango la kandeiingon super via iito kai per 
ventumilo forpelos de via staturo la belodoran polvon de niaj 
kisoj. 

Ili ebriiĝos pro la tinto de viaj braceletoj kaj falos kiel mortaj 
antaŭ la brilado de via rigardo. Sed neniu diros ai vi: „Vi fariĝas 
mia kanto". 

La ventego de viaj okuloj estingos multajn animojn, sed 
neniu diros al vi la vortojn aŭditajn de mi. lli ne ekparolos: „Vi 
est^s mia songo“. 

Malfrue estas: Iru a! ili! Miaj manoj premas la ombron, kiu 
iam estis vi mem. 


,y. 

■ « 


v> 


4 * 

■X* 


La boato estas preta. i-a remistoj atendas. Demetu vian 
kovrilon! La nokto estos via kovrilo. Demetu via‘n * vestaĵojn! 
Miaj songoj fariĝos por vi vestaĵoj. Ni pasos kune transen,.kie 
.komenciĝas iaiifnalhelo, de kie neniu estas reveninta. 

La boato estas preta. La remjstoj atendas. Demetu vian 
ĉirkaŭkolon! Miaj brakoj estos via ĉirkaŭkolo. Malbutonumu vian 
zonon: la mallumo fariĝos por vi zono. fti pasos transen kune, 
-ki-e komenciĝas la forgeso, de kie neniu estas reveninta. 

La lumilo treme forsendas la nokton en nia soleca domo. 

La rivero malrapide trenas sian savanon en la mallumo. 

La steloj brilas kiel kandeloj ĉe enterigo. Cirkaŭ ni estas 
malhele. 

En ni estas malhele. 

La boato estas preta. La remistoj atendas. 

»• ■* 
pi* ■i* 

* ■ 

Mi marŝas sur la strato kaj timas, ke la polvo makulos 
mian vestaĵon. Dio volas, ke mia vestaĵo esfu pura. 

Mi parolas kun la homoj kaj timas, ke iliaj vortoj nigrigos 
mian blankan animon. Dio volas ke mia animo eslu ĴDura. 

Mi loĝas en la ĝardeno de miaj sonĝoj kaj timas ke la 
vojetoj restos blankaj kaj puraj. Dio volas sangon sur miaj vojetoj 
kaj suferon en la ĝardeno de nia sonĝo. Trad. Mimozo 


Mikolaj Rajnov 

Bardo de ia dezeito 

Sur la krucvojo de la ardanta oriento al la malvarma okci- 
<lento ( de la sunplena flzio al !a neĵa Okcidenteŭropo okupas 
lokon nia naskejo, — !a regiono de rozoj kaj pinarboj, la lando 
de la kapturnigaj suntagoĵ kaj glaciaj tempestoj. Kaj en la animo 
de nia popolo kunplektas sian potencon du spiritoj, — du ekstre- 
maĵoj luktas inter si por supereco: — la dezerto, dezertardo, la 
fabela ĉarmo de 1'oriento kontraŭ la kultura kaj grizĉiela okci- 
dento. La okcidenta kaj orienta parlo de 1’mondo kuni jas kaj 
disiras ĉi tie en la animo de !a Bulgara popolo. ftiaj popolkantoj, 
trezorejoj de spiriteco kaj miraj fabeloj, rebrilantaj ĉiujn detala- 
ĵojn de la Bulgara gentkapableco kaj komuna ger.io, spegulo de 
la popola animo, plej bone elokventas pri la subtilaj kunplektoj 
de ambaŭ Ci animoj. En fa Bulgaraj popolkantoj senteblas la 
spiriteco kaj ardeco de Pdezertoplena oriento kaj samtempe la 
glacia alblovo de 'nordo. Du animoj — ia animo de 1’or‘ento kaj 
Ci de lokcidento estas enigitaj, kunplektitaj en unu — la animo 
de n>a popolo. Ili luktis inter si por suoereco ka| ĉiam la okci- 
dento venkis. Ciuj Bulgaraj poetoj ĝisantaŭ Rajnov estis influitaj 
de 1’okcidenteŭropa literaturo kaj en siaj poeziaĵoj plejparte dis- 
vastigis kaj elradiis la okcidentan influon. Dum multaj dekjaroj la 
glacio de la okcidenteco katenis nian literaturon kaj la orienteco, 
la orienta spirito dormetis en kaŝanguloj de Tpopola animo, aten- 
dante batalantojn en la kampo de 1’poezio, kiuj per fajra glavo 
povus doni al ĝi ekzistrajton, vojon al hela estonteco kaj parto- 
preno en la sanktejo de la enlanda arto. La bulgara literaturo, 

precipe la poezio, kreskis poŝtkia-n la bulgaroj konatiĝis kaj 
ekimitis la okcidenteŭropan poezion, aŭ pli prave ĝian internan 
spiriton. Sed . . . venis la strangulo Rajnov kaj revekiĝis ĉio kara 
en nia poezio. La poeto-sorĉisto eitiris el la animo de sia popolo 
la zorgekonservitajn trezorojn kaj montris al ili vojon, vojon sur- 
kovritan per rozoj kaj perloi, iumigitan per la radiaro de 1’miriado 
da novaj sunoj, per Cio, kio estas kara, lumosimila, majesta en 
sia beleco. Pbr unua fojo el sub la plumo de N. Rajnov la 
B orienteco" reviviĝas vestite en la purpura lumo de sia helvizaĝo, 
reviviĝas por ĝisvivi sian rekonon, aperas por disverŝi, por 
aspergi novajn brilojn, novajn Iremojn kaj bonodorojn. Miriga 
brilo denove lumigis !a horizonton de la bulgara poezio. Vivpor- 
tantaj influoj skuis elfunde ĉion maitaŭgan, dediĉ'tan al morto 
kcj super malvarmaj nebuloj blovis sunodoro. La laca neĝa kanto 
de Tpasinto estis mutigita de mil sonoraj, ĉarmaj meiodioj de 
nova himno — plena je vivo, je koloroj kaj radioj, banita en la 



sankta poemo de la jarcentoj, riĉega je furioza volupto kaj fre- 
nezo de la orienta amo, vualigita per la lunarĝerta nebulo de la 
misteroj kaj profundaj sekretoj, ornamita per floroj, miraj legendoj, 
florantaj nur tra la sabloj de flrabio, en la tendoj de la saĝa} 
kamelistoj — grizbarbaj beduenoj, kanto volupttremanta, petolema, 
belsona kiel frivola danco de 1’sunradiarc super la dezerto, subtila 
kiel lotuso floranta sur la supraĵo de la foraj sankta maroj, 
i ! eksebla kiel lilio, sutokĝemanta kiel ia ĉagrenplena kanto de 
flraba ŝalmo. 

Rajnov ia unua enportis la orientan elementon en nian 
poezton. 

Ni trarigardu lian verkon „La okuloj de flrabio". Cu tie ne 
estas pentrita ĝuste la batalo inter du neordinaraĵoj en la animo 
de la poeto kaj sekve, en la animo de lia popolo? Jen: Kan- 
tisto el nordo, allogite de revoj al foraj orientlandoj kaj dezertoj, 
forlasas glacian sian patrujon kaj foriras laŭ la kapricoj de sra 









































•varmega deziro, sed ve! f li mortas tie, me 2 fajraj' sabloj lasas 
sian animon kaj la dezerto - festas nigrajn liturgiojn super lia 
kadavro. Krucumite inter la oriento kbj okcidento. la animo de 
I poeto el Ma neĵaj landoj restas vivi en la sablotumiĝoi: de 
1’dezerto, kanli malboiisignantan kanton en la fantonplenaj mez- 
noktoj. La dezerto estas la plej signifplena merito de N.. Rajnov. 
La dezerto, la oriento per N. Rajnov malkaŝis antaŭ niaj ravitaj 
rigardoj ĉiujn siajn multekostaĵojn kaj ni vidis ĝiajri nekompare- 
'blajn trezorojn. La dezerto aperis antaŭ ni per tuta s'a majesteco, 
pompo kaj beiego, per tuta sia ardeco, volupto kaj morto kaŭzata 
■de la neniamsatigebla voluptdeziro. Rntaŭ ni ekbrilis miriadoj da 
izomrudoi, oro, diamantoj, perloj, silko, la rava briio de stelozaj 
ĉielfirmamentoj, sangaj rubenoj de flamantaj sunsubiroj en la 
dezerto. Niajn orelojn atingis nekonataji harmonioj teksitaj el la 
sonoj kaj bruoj de 1'dezerto, la plorado de Puraganoj, de 
renamiĝintoj. 

Ni neklare konis la dezerton, sed per Rajnov ni ĝin observis 
tute nuda kaj malkaŝa. Nenle estas pli pornpa priskribaĵo de 
1’dezerto. Eĉ ĉe la plej kapablaj posedantoj de la poeziarto ĝi 
ne estas tiel bele kaj emocie pentrita kiel ĉe N. Rajnov.. .Kaj... 
se N. Rajnov estas tradukata kaj legata eksterlande, altigita ĝis 
!a piedestalo de netuŝebleco en nia lando, ĉi tio dependas ne de 
lia florstilo, ne dank al la majesta muziko, altaj problemoj de la 
seksamo, morto, sed dank al ĝusttrajta kaj arta priskribo de la 
dezerto. La „dezerto“ glorigos Rajnov’cn, Car samkiel la pinarbo 
de Heine revas la foran palmon, la okcidentuloj sonĝas samtiel 
la dezerton, la landon de la enigmoj kaj ili pritaksos bone la 
meriton de tiu, kiu ĝin tiel bele pentris. 

La oriento, precipe la dezerto, okupas grandan parton de 
la verkaro de N. Rajnov, ĝi la luta portas ĝian signon. De ĉi 
verkoj alblovas la varmego de oriento, la ardeco de 1’orienta 
amo. La dezerto montriĝas per sangfadenoj ĉu en majestaj 
bildoj, Cu en poetika formo, termmoj k. t. p. Lia tuta verkaro 
estas surŝutita per ĝiaj perloj . . . 

Sonĝo de frua infaneco, — realeco pli poste, ĉarmo kaj 
morto por la aninio, Ciam por li la dezerto estas figuro de io 
grandega kio trompas la animon kaj poste ĝin sufokas en siaj 
volupttremantaj ĉirkaŭprenoj. 

Por Rajnov la dezerto estas ĉarmo portanta morton, ĉar ĝi 
estas milda sed trompas, kaŝas simunojn en sia brusto, simunojn 
de la morto, miraĝojn pentras, sed, la miraĝoj estas menscgo, 
la trompmensogo — morto. 

Kiel grandioza kaj majesta, Carmplena kaj pompa estas la 
dezerto ĉe N. Rajnov; kiom da allogo kaj tento, kiom da divers- 
koloreco en la dezerta sunleviĝo. Kaj ĉarmo ... La ĉarmo en la 
dezerta mateno kiam: „ Ventturniĝas la stranga, freneza ludo — 
la furioza Araba danco“. 

Sed ... ja — kiom pli majestaj, lumigitaj .per laca ĉarmeco 
de la dezerta mola krepusko estas la vesperoj, la trankvilportantaj 

vesperoj, la mildaj horoj post ardtago kiam la suno estas subirinta, 
sed nokto ankoraŭ ne venas, Tiam: «Trankvila vento trakuras la 
dezerton; sur la ĉielo ekbrulas unu post alia steloj; super la piej 
fora sablomonto densiĝas je nepenetrebla nebulo malvarma bluaĵo 
kaj ... jen! le kamelisto kantas sian dolorkanton“. Kaj kiam la 
luno malaperas, en la dezerto samkiel en la animo, venas simunoj. 
Ho kiel danĝera estas tiam !a dezerto. La ĉielo similigas ruĝan 
veluron; sur 1 g sablopintoj turniĝas grizgloboj; sur la manojn Ia 
ventego ĵetas sablerojn; de ie for la uragano alportas la bruon 
. de Tbeduenaj vagantaj karavanoj kaj Cio kunmiksiĝas en sovaga, 
majesta koncerto de potenco kaj rezigrio . . . 

Duvizaĝa estas la dezerto; duvizaĝa — la nokto en !a 
dezerto. En la animo de M. Rajnov brilas du figuroj de Torienta 
nokto; la unua — rebrilo de belo kaj ĉielharmonioj, la alia — 
resono de amsinforgesa morto. Duvizaĝa estas la nokto en la 
dezerto . . . Trompema kiel virino , 

Kiorn da belaĵoj kaj vivo estas en !a lumplena bildo de la 
trankvila. nokto mez sablokampoj . . . Jen: «ftlvenis arĝenta 
nokto . . . lokto en la dezerto. E1 la krepusko rigardas mil steloj 
egaj kaj dormemaj kiel la egido de sorĉisto; nenie sono. Sur la 
hela parto de 1’ĉielo dormetas migraj palmoj; la kameloj kuŝas 
apud la tendoj; blankas iometo da akvo kaj tie for, sterniĝas 
1 j senfina sabla maro kiun rigardas la grandaj stetokuloj, la 
senlimaj blankaj steloj — la okuloj de flrabio" . . . 

Sea .,. kiom da senbrida senkatenigita seksamo, voluptkrioj 
manifestas la noktoj de la dezerta sovaĝa amo kiam : „furioze 
kungiuiĝas lipoj, la korpoj tremas, brusto alpremas bruston, la 
okuloj estiĝas grandaj samkiel de furioza besto, la korpon trairas 
volupttremoj, la kapo kliniĝas malantaŭen kaj la tuta monao 
momente disrompiĝas; ia danĝeraj noktoj, kiam da gejunuloj 
furiozas kaj plenumas la kruelan akton de 1'amo; la noktoj plen~ 
plenaj per la ma'-lumo de multaj amrigardoj; dronigitaj en la 
harmonio de amsopiroj; satigitaj per la agrabla odoro de nudaj 
korpoj, serĉantaj dolĉan ripozon en la fajra ambaŭplekto. 

Ce H. Rajnov la dezerto estas trezorejo de beleco kaj morto, 
profunda saqo kaj ardaj pasioj. Ravaj kaj ĉarmplenaj estas la 
legendoj de la maljunulo Hareb pri la morUntaj infanoj de Arabio 
kiuj dum la tago dormas en siaj marmoraj tombloĝejoj, nokte 
senkorpe vagas tra la mondo kaj la dezerto ploras por ili, ankaŭ, 
saĝaj estas la vortoj de Tmaljunaj kamelistoj, sed, la ebriigita de 
sunvino sango estas pli potenca ol ilia saĝo kaj la ĉirkaŭprenoj 
de la fajrokula Hefret pli nekontraŭstareblaj ol la forto de la vivo 
kaj ili ĵetas la animon en la inferon de la sinforgeso kaj de la 
morto. La saĝeco kaj la volupto batalas kaj interluktas en la 
dezerto, sed la volupto estas pli potenca, ĉar ĝin helpas la 
venenhava vino de Tsuno. 

Same . . , la dezerto kaŝas saĝon, ĉiu objekto en ĝi estas 
enigmo. Sed, tie (en la dezerto) regas la morto. 

Simiie al beiflugila papiiieto kiu allcgita de la briio^trovas 
senrevene sian morton, ia belaĵoj de la dezerlo allogas la son~ 
ĝemuion kaj poste cindrigas lian animon per fajra pasio... Poeto 
el malproksima lando eniras la dezerton por vidi la simunojn, 
sablomontojn, kamelajn karavanojn, paimojn, la piramidojn kaj 
la nigrajn serpentojn de la dezerto, sed . . . nigran pasion bruligas 
en li la trompema dezerto, la nudeco de ia brunkolorulinoj lin 
kaptas per nedisŝirebla potenco, tigraj ĉirkaŭprenoj lin altiras en 
la nokton kaj tie — en la nokto de la danĝeraj sonĝturmentoj, 
mez uragano da furiozaj kisoj, Cirkaŭprenoj kruelaj kiei mortigo, 
senhonteco de brakoj kaj lipoj, lia animo festas sian fianĉiĝon 
kun la ruĵobuŝa, sangokuia, krueiega morlo. 

Tie, en la brakoj de ia nigrokulino por kiu la amo estas 
arda kunplekto kiam !a korpo tremas, la okuloj blindas, ia animon 
trairas fajra katafalko kaj en la neniicjo de ĉiuj sentoj oni ekkaptas 
la triumfon de 1'morto — mortas, ve, li . .. 

La dezerto, la virino kaj la suno lin mortigas . . . Sonĝo 
estiĝas lia vivo kaj la nokto — fantomo en la sonĵo . .. Ardrigardo 
teksas fajrajn katenojn kiuj bruligas lian karnon, ĉar la spirito jam 
mortmutas. ĉagreno disŝiras lian animon . .. kaj li jam komprenas 
ke la dezerto ne estas fabelo; la dezerto estas danĵera sonĝo, 
kiu dispecigas la animon . . . 

Trompas kaj mortigas la dezerto, ĉar tie en la dezerto estas 
dezerto pli senakva, p!i trompmiraĵa, kun pli da kruelaj simunoj, 
la dezerto — virino. 

Trompas la virino . . . Trompas la dezerto . .. kaĵ ilj ambaŭ 
portas morton . . . 

La dezerto, ia amo kaj la morto estas similaj — jen estas 
la reganta ideo en !a verkaro de N. Rajnov. 


Sed Nikolaus — la poeto el nordo amas malgraŭ ĉio la 
dezerton, ĉar ĝi donacis al li morton ... kaj nur al ĝi li dediĉas 
sian korpon. 

„Kiam mi mortos, en la dezerto enterigu min, tie enterigu 
la bardon el nordo! 

I For de la tendoj elportu min, miaj brunkoloraj fratoj; en 
a sablon entombigu mian korpon. 

Senhejme vivis, — senhejman kanton kantos mia animo tra 
la dezerto“. .. 

Stefan Venkov 


Redakcia Komitato: 
flsen Grigorov — Zahari Zahariev 

— La nuna numero de la revuo estas dediĉata al la bulgara 
verkisto fiikolao Rajnov. Ŝajnas, ke Ii3j verkoj logas al tradukado 
en Esperanto, ĉar ĝis nun jam kelkaj samideanoj sendis tradu- 
kaĵojn ei Rajnov. Inter la multaj manuskriptoĵ la redakcio povas i 
doni lokon nur al kelkaj. 

— Pro raanko de loko la fina daŭrigo de „ta bogomilismo“ 
de ftt. D. Mtanasov aperos en la venonta numero. 

4 ± > a' 1 - M, j \*** { ŝ < - ' ^ r * 1 -v ‘ • «, l ' \ • i ~rti 1 ^ 

__ 1 * 

— Fraŭlino Sijka Lapareva kaj s-ro Stojan Orozov, membro 
de la Centra Komitato de Bulgara Esperantista Socielo, blinda 
samideano, ge edziĝis. 

La Redakcio de „Bu gara Esperantisto 4, elkore gratulas. 

Lenĉjo el Ruse al ni sendu sian kompletan nomon. 

La studenta esperantista societo, pligrandiĝinta laŭnombre 
(pli ol 50 gemembroj), ekagis fervore. Gudimanĉe estas aranĵataj 
kunvenoj. Ciam kun esperantlingvaj referaĵoj aŭ literaturlegajoj. 
Baldaŭ malfermota kurso por gestudentoj. 

La Societo deziras korespondi precipe kun eksterlanda] 
studentaj societoj. 

Adreso: M. D. Popov (por la studenta societo) strato 
,6 Septemvrij u Ns 1 — Sofio (Bulgarujo). 

llustritaj Gvidlibroj: Venecio L. 8, Trentino 
L. 3 50. Rirnini L. 2, Terni L. 1. 

De AIpoj al la maro, (kajero I) Italio L. 3. 
Gramatiko de Itala Lingvo per Esp. L. 15. 
Vortaro Itala Esperanta L. 5. 

Vortaro Esperanta Uala L. 3. 

Italaj Rakontoj (De Amicis) L. 3. 

De Apeninoj ĝis Andoj (De Amicis) L. 2,50. 
Ŝakludado (Giacosa) L. 3. 

Cavalleria Rusticana (Verga) L. 2.50. 

Pri ta devoj de Thomoj (Pellico) L. 3. 

La pesto en Milano dum 1630(Manzoni) L.2. 
Vivo de S. Franeisko el Assisi (Carolfi) L. 3. 
Tra la Franciskana Urbo Assisi L. 2. 

La Padova Lilio, ’S-taAntono’ (Carolfi) L 5. 
Itala Esperanta Revuo (monata) jarab. L. 15. 

H| - (flldorm 20° 0 por sendelspezoj) — 

Eid. A. PAOLET 
S. Vito al Tagiiamento (Italio) 

fldreso de la administrejo: strato n Car Boris^ Nfe 69, 

Sofia (Bulgario). 

